Proilgis
Proilgis – aerodinamikos terminas, apibūdinantis lėktuvo sparno ilgio ir ploto santykį. Sparno proilgis yra lygus sparno mojo kvadrato ir sparno ploto santykiui arba sparno mojo ir vidutinės geometrinės stygos santykiui. Proilgis žymimas raide A ir apskaičiuojamas pagal formulę: A = b 2 S = b c g {\displaystyle A={\tfrac {b^{2}}{S}}={\tfrac {b}{{c}_{g}}}} , kur A – sparno proilgis, b – sparno mojis, S – sparno plotas, c g {\displaystyle {c}_{g}} – sparno vidutinė geometrinė styga. Didėjant sparno proilgiui, indukcinio pasipriešinimo koeficientas mažėja. Sklandytuvai konstruojami didelio proilgio sparnais, taip siekiant sumažinti šį pasipriešinimą.